gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6691, del 13-01-2012 (2012/284)

DECRET 1/2012, de 2 de gener, del president de la Generalitat, pel qual se substituïxen els representants de la Generalitat en el Consorci per a la Restauració, Conservació i Utilització de Sant Miquel dels Reis.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/284


Data del document
:   02-01-2012

Organisme emissor
:   Conselleria de Presidència

Tipus de document
:   Decret

Anàlisi jurídica

DECRET 1/2012, de 2 de gener, del president de la Generalitat, pel qual se substituïxen els representants de la Generalitat en el Consorci per a la Restauració, Conservació i Utilització de Sant Miquel dels Reis. [2012/284]  
Per mitjà del Decret 3/2008, de 29 de gener, del president de la Generalitat Valenciana, van ser designats els representants de la Generalitat en els òrgans de govern del Consorci per a la Restauració, Conservació i Utilització de Sant Miquel dels Reis, d'acord amb el que es disposa en els articles 7, 8 i 9 dels estatuts de l'esmentat consorci.  
  
D'altra banda, els canvis produïts en l'estructura del Govern Valencià i en la configuració de les distintes conselleries aconsellen adaptar la representació de la Generalitat en el Consorci a les esmentades modificacions.  
En virtut d'això, i de conformitat amb el que establix l'article 12.e) de la Llei 5/1983, de 30 de desembre, de Govern Valencià.  
  
DECRETE  
  
Article 1  
Cessar els representants de la Generalitat en el Consorci per a la Restauració, Conservació i Utilització de Sant Miquel dels Reis designats pel Decret 3/2008, de 29 de gener, del president de la Generalitat.  
  
  
Article 2  
1. Designar com a vicepresidenta del Consorci per a la Restauració, Conservació Utilització de Sant Miquel dels Reis la consellera de Turisme, Cultura i Esport.  
Esta vicepresidenta, i els vicepresidents designats per la Diputació Provincial de València i l'Ajuntament de València, exerciran la presidència del Consorci de forma successiva.  
2. Designar com a representants de la Generalitat en el Ple del Consell del Consorci els titulars dels següents òrgans directius:  
 - Secretaria autonòmica de Cultura i Esport.  
 - Subsecretaria de la Conselleria d'Hisenda i Administració Pública.  
 - Direcció General de Patrimoni Cultural.  
3. Designar com a representant de la Generalitat en la Comissió Executiva del Consorcio la titular de la Direcció de Patrimoni Cultural.  
  
València, 2 de gener de 2012  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6894, del 02-11-2012 (2012/9856)

Notificació d'acord d'iniciació. Expedient sancionador número 211/12 SAN.
-------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9856


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número 211/12 SAN. [2012/9856]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que s'ha intentat la notificació en l'últim domicili conegut i no s'ha pogut realitzar.  
  
Expedient número: 211/12 SAN.  
Entitat o persona interessada: Transaigua Tratamiento de Biomasa.  
Últim domicili conegut: c/ Vila Real, 2. Benicàssim. Castelló.  
Assumpte: notificació d'acord d'iniciació de l'expedient sancionador dictat pel director general de Qualitat Ambiental el 11 de setembre de 2012.  
El corresponent expedient està en el Servici d'Inspecció Mediambiental de la Conselleria d'Infraestructures, Territori i Medi Ambient, carrer Francesc Cubells, 7, 46296 València, on haurà de comparéixer per a conéixer el contingut íntegre de l'acte en el termini de 10 dies hàbils, comptats des de l'endemà de la publicació d'este anunci en el Diari Oficial de la Comunitat Valenciana.  
S'informa l'interessat del dret que té a aportar les al·legacions que estime convenients en la seua defensa, o si és el cas, a interposar recurs, tot això dins del termini legalment establit. Transcorregut este termini sense haver fet ús d'eixe dret, es dictaran les resolucions oportunes.  
  
  
València, 11 d'octubre de 2012.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 6810, del 04-07-2012 (2012/6052)

Notificació de la sentència dictada en el procediment ordinari número 917/2010.
-------------------------------------------------------------------------------

### Dades del document

Número de DOGV
:   6810

Data del DOGV
:   04-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6052


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el procediment ordinari número 917/2010. [2012/6052]  
Procediment ordinari 000917/2010-7-9  
De: FCE Bank PLC sucursal a Espanya.  
Procuradora: Eva María Yarritu Bartual.  
Contra: Francisco Luis Estrella Aparicio i Ángel Terré Ortega.  
Procurador/a: -  
En el present procediment seguit a instàncies de FCE Bank PLC sucursal a Espanya contra Francisco Luis Estrella Aparicio i Ángel Terré Ortega, s'ha dictat sentència la dispositiva de la qual diu el següent:  
  
«Dispositiva  
Estime la demanda interposada per FCE Bank PLC sucursal a Espanya i condemne Francisco Luis Estrella Aparicio i Ángel Terré Ortega a pagar, de forma conjunta i solidària, la quantitat deguda de 17.006,06 euros més els interessos moratoris pactats des de la data de tancament del compte, així com al pagament de les costes del juí.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació, i s'hauran d'exposar les al·legacions en què es base la impugnació, a més d'esmentar la resolució contra la qual apel'la i les decisions que impugna (art. 458 LEC), i amb l'acreditació prèvia d'haver consignat 50 euros en el compte de depòsits i consignacions d'este Jutjat, indicant-se sempre en concepte de «Recurs», seguit del codi «02 Civil-apel·lació». Si es realitza per mitjà de transferència bancària, estos conceptes i codi s'han d'indicar després dels 16 dígits del compte expedient (separats per un espai). S'han de realitzar tants ingressos diferenciats com resolucions que siguen objecte de recurs (DA 15a LO 1/2009, de 3 de novembre).  
  
Esta és la meua sentència, que pronuncie, mane i firme».  
I atés que els demandats, Francisco Luis Estrela Aparicio i Ángel Terré Ortega, es troben en parador ignorat, expedisc este edicte a fi que els valga de notificació de forma deguda.  
  
València, 23 de maig de 2012.- La secretària judicial: Mónica Rubio Solanes.
Diari Oficial de la Generalitat Valenciana


Sumari del DOGV 6764, del 30-04-2012 (2012/3987)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una pista de kàrting en el terme municipal de Chiva, ubicada en el polígon 10, parcel·les 51 i altres. Expedient número 2012/0031.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6764

Data del DOGV
:   30-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3987


Data del document
:   08-03-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Chiva
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una pista de kàrting en el terme municipal de Chiva, ubicada en el polígon 10, parcel·les 51 i altres. Expedient número 2012/0031. [2012/3987]  
HOSOJU, SL, ha sol·licitat una declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una pista de kàrting (expedient 2012/0031) en el terme municipal de Chiva, ubicada en el polígon 10, parcel·les 51 i d'altres.  
  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre Sòl No Urbanitzable, una vegada admesa a tràmit la sol·licitud, s'obri la informació pública durant el termini de 20 dies hàbils, comptadors a partir de l'endemà de la publicació del present anunci en el Diari Oficial de la Comunitat Valenciana, en el qual les persones interessades poden consultar l'expedient de declaració d'interés comunitari (el projecte de declaració d'interés comunitari i l'estudi d'integració paisatgística) i formular per escrit les observacions que estimen pertinents, en les oficines del Servici Territorial d'Urbanisme de la Conselleria d'Infraestructures, Territori i Medi Ambient, edifici PROP de l'av. Gregorio Gea, núm. 27, de València, en horari d'exposició al públic de 09.00 a 14.00 hores.   
  
València, 8 de març de 2012.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 6693, del 17-01-2012 (2012/74)

Notificació de la sentència dictada en el judici verbal número 645/2010.
------------------------------------------------------------------------

### Dades del document

Número de DOGV
:   6693

Data del DOGV
:   17-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/74


Organisme emissor
:   Jutjat de Primera Instància Número 3 de Paterna

Tipus de document
:   Edicte

Notificació de la sentència dictada en el judici verbal número 645/2010. [2012/74]  
En el judici verbal número 000645/2010 que es tramita en aquest Jutjat a instàncies de Grupo Electro Stocks, SLU contra Ciec Instalaciones y Mantenimiento, SL, s'ha dictat el següent:  
«Sentència número 116/2010  
Paterna, 21 de setembre de 2010  
Francisco Sanchis Osuna, magistrat jutge del Jutjat de Primera Instància i Instrucció número 3 de Paterna, i partit judicial, he vist aquestes actuacions de judici verbal número 645/2010, seguides a instàncies de la mercantil Grupo Electro Stocks, SLU, representat pel procurador Alberto Mallea Cátala, assistit pel lletrat Osear Babíloní i Montins contra la mercantil Ciec Instalaciones y Mantenimiento, SL, en situació processal de rebel·lia, sobre acció de reclamació d'una quantitat per import de 1.525,01 euros.  
Dispositiva  
Estime la demanda formulada pel procurador Alberto Mallea Cátala, en nom i representació de Grupo Electro Stocks, SLU, contra la mercantil Ciec Instalaciones y Mantenimiento, SL, en situació processal de rebel·lia, i condemne la demandada, que pague a l'actora la quantitat de 1.525,01 euros, més els interessos legals; S'imposen les costes expressament a la part demandada.  
Contra aquesta resolució es pot interposar un recurs d'apel·lació dins dels cinc dies comptadors des de l'endemà de la notificació, el qual s'ha de formalitzar per escrit, i que resoldrà l'Audiència Provincial de València, de conformitat amb el que estableixen els articles 455 i següents de la Llei d'Enjudiciament Civil.  
Aquesta és la meua sentència, de la qual s'ha de portar una testimoniança a les actuacions que l'han motivada i ha de quedar l'original en el llibre de sentències, que pronuncie, mane i firme.  
Publicació. L'anterior sentència l'ha publicada en el dia de la seua data, el jutge que la subscriu, mentre celebrava audiència pública, i jo present, el secretari, en done fe».  
En compliment del que establix la Llei 1/2000, d'Enjudiciament Civil, es publica aquest edicte per a notificar de forma deguda la sentència dictada al demandat el parador del qual s'ignora.  
  
Paterna, 28 de novembre de 2011.- La secretària judicial: Paula Pozo Bouzas.
Diari Oficial de la Generalitat Valenciana


Sumari del DOGV 6893, del 31-10-2012 (2012/9810)

RESOLUCIÓ de 18 d'octubre de 2012, de la Universitat de València, per la qual nomena Domingo Pujante González professor titular d'universitat, de l'àrea de coneixement Filologia Francesa.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6893

Data del DOGV
:   31-10-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/9810


Data del document
:   18-10-2012

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 18 d'octubre de 2012, de la Universitat de València, per la qual nomena Domingo Pujante González professor titular d'universitat, de l'àrea de coneixement Filologia Francesa. [2012/9810]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 21 de maig de 2012 (BOE de 7 de juny), per a la provisió de la plaça núm. 4806 de professor titular d'universitat (concurs núm. 44/2012), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE de 24 de desembre), i altres disposicions que la despleguen, resol:  
  
  
Nomenar Domingo Pujante González professor titular d'universitat, de l'àrea de coneixement Filologia Francesa, adscrita al departament Filologia Francesa i Italiana.  
  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
  
  
València, 18 d'octubre de 2012.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6749, del 05-04-2012 (2012/3335)

Resolució de 23 de març de 2012, de la Direcció General d'Obres Públiques, Projectes Urbans i Habitatge, per la qual s'acorda remetre l'expedient administratiu i emplaçar els interessats en el Procediment ordinari número 88/2012, interposat davant de la Sala Contenciosa Administrativa del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3335


Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Resolució de 23 de març de 2012, de la Direcció General d'Obres Públiques, Projectes Urbans i Habitatge, per la qual s'acorda remetre l'expedient administratiu i emplaçar els interessats en el Procediment ordinari número 88/2012, interposat davant de la Sala Contenciosa Administrativa del Tribunal Superior de Justícia de la Comunitat Valenciana. [2012/3335]  
Vist l'ofici del secretari del Tribunal Superior de Justícia de la Comunitat Valenciana, Sala Contenciosa Administrativa, Secció Quinta, de València, referent al Procediment ordinari número 88/2012, corresponent al recurs contenciós administratiu interposat per l'Asociación de Promotores Inmobiliarios de la Provincia de Alicante (PROVIA) contra l'Orde 5/2011, de 20 d'octubre (DOCV núm. 6657, de 23.11.2011), de la Conselleria d'Infraestructures, Territori i Medi Ambient, per la qual es regula la presentació de sol·licituds d'ajudes en el marc del Pla d'Habitatge i Rehabilitació 2009-2012 (DOCV núm. 6657, de 23.11.2011).  
  
En compliment del que disposen els articles 48 i 49 de la Llei 29/1998, de 13 de juliol, Reguladora de la Jurisdicció Contenciosa Administrativa, resolc:  
  
Únic  
Ordenar la remissió de l'expedient administratiu objecte del recurs al Tribunal Superior de Justícia de la Comunitat Valenciana, Sala Contenciosa Administrativa, Secció Quinta, de València, per mitjà de còpia autenticada dels documents que hi conté.   
Esta resolució s'ha de publicar en el Diari Oficial de la Comunitat Valenciana, a fi que servisca com a notificació a aquells que pogueren resultar afectats per la interposició del recurs contenciós administratiu, emplaçant-los perquè es personen en l'esmentat procediment, com a codemandats, en el termini de nou dies, en els termes que preveu l'article 49 de la Llei 29/1998, de 13 de juliol.  
  
València, 23 de març de 2012.- El director general d'Obres Públiques, Projectes Urbans i Habitatge: Vicente Dómine Redondo.
Diari Oficial de la Generalitat Valenciana


Sumari del DOGV 6791, del 07-06-2012 (2012/5000)

Notificació de la sentència dictada en el juí verbal per denonament número 46/2010.
-----------------------------------------------------------------------------------

### Dades del document

Número de DOGV
:   6791

Data del DOGV
:   07-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5000


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal per denonament número 46/2010. [2012/5000]  
Juí verbal: desnonament per falta de pagament 000046/2010   
Part demandant: Víctor Aznar Caihuela.   
Part demandada: Andrés Mauricio Tamayo Valencia i José Antonio Florez Acevedo.  
Sobre: verbals arrendaticis.   
En el juí a què es fa referència s'ha dictat la resolució que té el text que, literalment, és com seguix:   
«Sentència número 308/2010  
Torrevieja, 20 d'octubre de 2010  
M. Isabel Gilabert Vietos, jutgessa substituta d'este Jutjat de Primera Instància número 1 d'esta ciutat i partit, he vist estes actuacions de juí verbal seguides entre:   
Demandant: Víctor Aznar Caihuela, representat pel procurador dels tribunals senyor Giménez Viudes i direcció lletrada del senyor Lillo Mas.   
Demandat. Andrés Mauricio Tamayo Valencia i José Antonio Florez Acevedo, en rebel·lia en estes actuacions.   
Objecte del juí: desnonament per falta de pagament de la renda i reclamació d'una quantitat.   
Dispositiva  
I. Estime la demanda interposada pel procurador dels tribunals senyor Giménez Viudes, en nom i representació de Víctor Aznar Caihuela, contra Andrés Mauricio Tamayo Valencia i José Antonio Florez Acevedo.  
II. Declare resolt el contracte d'arrendament de vivenda firmat per les parts el dia 15 de març de 2009, per falta de pagament de la renda.  
  
III. Condemne Andrés Mauricio Tamayo Valencia i José Antonio Florez Acevedo, este últim en qualitat d'avalador solidari:  
1. Al pagament de la quantitat de 7.451,38 euros, més els interessos legals des de la data de la interposició de la demanda i al pagament de les quantitats futures que es meriten fins a l'efectiva recuperació de la possessió l'immoble.   
2. A desallotjar i a deixar lliure i a disposició de la part actora, amb l'advertència de llançament per la policia, la vivenda sítia a Guardamar del Segura, urbanització Partida Conjunt Campomar del Moncaio, bungalou número 12.  
3. Al pagament de les costes del procés».   
Diligència. L'estenc jo, la secretària judicial, per a fer constar que este edicte ha quedat fixat en el dia de hui en el tauler d'anuncis.  
  
Atés que es desconeix el domicili o residència actuals de la part demandada, per resolució de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en tauler d'anuncis d'este Jutjat o butlletí oficial per a portar a efecte la diligència de publicació en el Diari Oficial de la Comunitat Valenciana.   
  
Torrevieja, 3 de maig de 2012.- La secretària judicial: Ana Isabel Gomis Payá.
Diari Oficial de la Generalitat Valenciana


Sumari del DOGV 6723, del 28-02-2012 (2011/9977)

RESOLUCIÓ de 19 de setembre de 2011, de la presidenta del Consell Rector, per la qual s'aprova la modificació pressupostària número 002/2011.
---------------------------------------------------------------------------------------------------------------------------------------------

### Dades del document

Número de DOGV
:   6723

Data del DOGV
:   28-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9977


Data del document
:   19-09-2011

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià

RESOLUCIÓ de 19 de setembre de 2011, de la presidenta del Consell Rector, per la qual s'aprova la modificació pressupostària número 002/2011. [2011/9977]  
Vista la proposta del director de l'Institut Cartogràfic Valencià, de data 12 de setembre de 2011, per la qual es posa de manifest la necessitat augmentar el crèdit de la línia SE000917 amb 16.000 € minorant la línia SE000986 per este mateix import, amb l'objecte que existisca crèdit per a la realització de pràctiques formatives en l'Institut Cartogràfic Valencià.  
En virtut del que disposa l'art. 63 de la Llei 47/2003, de 26 de novembre, General Pressupostària, aplicable amb caràcter supletori, que atorga la competència en modificacions de crèdit als titulars dels departaments ministerials.  
En virtut de les atribucions que em conferix la Llei 9/1997, de 9 de desembre, de creació com a Organisme Autònom de l'Institut Cartogràfic Valencià, modificada per la Llei 3/2008, de 24 d'abril, especificades en els article 6 i 7 del Decret 186/2000, de 22 de desembre, del Consell de la GV, pel qual s'aprova el Reglament Orgànic i Funcional de l'Institut Cartogràfic Valencià, resolc:  
  
Autoritzar la següent modificació pressupostària:  
  
Primer. Minorar l'import de la línia SE000986 "Beques d'investigació en matèria cartogràfica" del capítol 4 en 16.000 €.  
  
Segon. Augmentar l'import de la línia SE000917 "Beques per a la realització de treballs d'interés per a l'ICV" del capítol 4 en 16.000 €.  
  
  
València, 19 de setembre de 2011.- La presidenta del Consell Rector de l'ICV, consellera d'Infraestructures, Territori i Medi Ambient: Isabel Bonig Trigueros.